સુરત રેલવે પોલીસે આઈપીસીની 376 મુજબની ફરિયાદ ​નોંધી આરોપીને ઝડપી પાડવા ચક્રો ગતિમાન કર્યા હતા અને અલગ અલગ ટીમો બનાવી તપાસ હાથ ધરી હતી. આરોપી ટ્રેનમાં કોન્ટ્રાક્ટ હેઠળ કામ કરતો હતો. પોલીસે અરવલ્લી ટ્રેનમાં કોનો કોન્ટ્રાક્ટ ચાલે છે, એની તપાસ કરતાં સામે આવ્યું હતું કે, દિલ્હીના અગ્રવાલ નામના વ્યક્તિનો કોન્ટ્રાક્ટ ચાલે છે. આ કડી થકી પોલીસ આરોપી સુધી પહોંચી હતી. પોલીસે કોન્ટ્રાક્ટરની તપાસ કરતાં ખ્યાલ આવ્યો હતો કે, અઝહર ખાન રહેમાન ટ્રેનમાં 24 કલાક કામ કરે છે અને અરવલ્લી ટ્રેનમાં જ છે. આથી પોલીસે વોચ ગોઠવી હતી અને વડોદરા રેલવે સ્ટેશન પર જેવી ટ્રેન જેવી ઉભી રહી કે તરત પોલીસે અઝહર ખાન રહેમાનને પકડી પાડ્યો હતો. બાદમાં તેને ટ્રેન મારફતે સુરત રેલવે પોલીસ સ્ટેશન લાવવામાં આવ્યો હતો.